Anykščių rajono savivaldybės projekto „Kompleksinis Okuličiūtės dvarelio Anykščiuose sutvarkymas ir pritaikymas kultūrinei, meninei veiklai“ partnerių atrankos tvarkos aprašo

1 priedas

**PROJEKTO PARTNERIO ATRANKOS PARAIŠKOS FORMA**

1. **Informacija apie Pareiškėją**

|  |  |  |
| --- | --- | --- |
| **Pareiškėjo pavadinimas** |  | |
| **Pareiškėjo teisinė forma** |  | |
| **Pareiškėjo rekvizitai** | kodas |  |
| adresas:  gatvė, namo numeris, pašto indeksas, vietovė |  |
| tel. |  |
| faksas |  |
| el. p. adresas |  |
| bankas |  |
| banko kodas |  |
| sąskaitos numeris |  |

1. **Informacija apie Pareiškėjo kultūrinės veiklos patirtį per 3 pastaruosius metus**

|  |  |  |  |  |
| --- | --- | --- | --- | --- |
| **Eil. Nr.** | **Veiklos pavadinimas** | **Veiklos apibūdinimas**  (konkreti veiklos vykdymo vieta, trukmė, pasiekti rezultatai  (ne daugiau 5 sakiniai) | **Vykdymo metai** | **Kontaktinio asmens, atsakingo už vykdytą(-omą) veiklą, duomenys**  (vardas pavardė, telefonas, el. paštas) |
| **1.** |  |  |  |  |
| **2.** |  |  |  |  |
| **3.** |  |  |  |  |
| **4.** |  |  |  |  |
| **5.** |  |  |  |  |
| **6.** |  |  |  |  |
| **7.** |  |  |  |  |
| **8...** |  |  |  |  |

1. **Informacija apie pareiškėjo planuojamą vykdyti kultūrinę veiklą(-as) ir jos atitiktį bendriesiems objektų aktualizavimo reikalavimams.** Pareiškėjo planuojama veikla turi atitikti bent vieną iš 1-5 punktų papunkčiuose nurodytų reikalavimų.

|  |  |  |
| --- | --- | --- |
| **Bendrieji objektų aktualizavimo reikalavimai** | **X**  **(pažymėti**  **reikalingą)** | **Planuojamos objekte vykdyti veiklos apibūdinimas**  (ne daugiau 10 sakinių apie vieną veiklą) |
| **1. Objektas kurs ekonominę vertę visuomenei bent vienu iš šių būdų:** |  |  |
| 1.1.objektas bus pritaikytas kultūrinei veiklai, užtikrinant teikiamų kultūros paslaugų ir produktų kokybę, prieinamumą, patrauklumą visuomenei, siekiant sudominti ir įtraukti kuo didesnę visuomenės dalį ir kuo įvairesnes tikslines grupes į kultūrinį gyvenimą, išlaikyti esamus ir sukurti papildomus lankytojų ir dalyvių srautus |  |  |
| 1.2.objektas didins miesto ar regiono patrauklumą vietos gyventojams, investicijoms, vietos verslo plėtrai (pritrauks daugiau turistų, skatins naujų darbo vietų kūrimą, pagerins gyvenimo aplinką ir kokybę). |  |  |
| **2. Objekto veikloje bus diegiamos kultūros inovacijos vienu ar daugiau iš šių būdų**: |  |  |
| 2.1.objekto veiklose bus naudojamos šiuolaikinės  technologijos, pvz., įrengtos interaktyvios ekspozicijos, taikomi inovatyvūs sprendimai, visuomenė informuojama ir paslaugos reklamuojamos pasitelkiant socialinius tinklus, išmaniųjų įrenginių programėles ir pan. |  |  |
| 2.2. objekto veikloje kuriamos naujos skaitmeninės paslaugos ir  produktai |  |  |
| 2.3. objekto veiklose bus taikomi netechnologiniai kūrybiniai  sprendimai, leidžiantys pagerinti teikiamų kultūros paslaugų ar pristatomų, platinamų kultūros produktų turinį, kokybę, apimtį ir (ar) prieinamumą. |  |  |
| **3. Objekte bus vystomos kultūros ir kūrybinės industrijos vienu ar daugiau iš šių būdų:** |  |  |
| 3.1.objekte bus vykdomos kultūros ir kūrybinių industrijų  veiklos, skirtos kultūros produktų ir paslaugų žinomumo, prieinamumo, informacijos sklaidos, komunikacijos gerinimui ir patrauklumo vartotojui didinimui (pavyzdžiui, objekte bus įsteigta kavinė, su objekto kultūriniu turiniu susijusi parduotuvė ar pan.) |  |  |
| 3.2. objekte įsikurs kultūros ir kūrybinių industrijų klasteris,  kūrybinė laboratorija, kultūros inovacijų centras, menų inkubatorius, kūrybinė rezidencija ar kita kultūros ir kūrybinių industrijų veiklos forma, skatinanti verslumą |  |  |
| 3.3. objekte vyks meno ir verslo, taip pat meno (arba kultūros  ir kūrybinių industrijų) ir mokslo atstovų bendradarbiavimo veiklos |  |  |
| 3.4. objekte bus stiprinami personalo ir (arba) kūrybinių bei  kultūros paslaugų teikėjų, kūrybinio turinio prodiuserių ir kitų meno kūrėjų gebėjimai, ugdomi jų projektų valdymo ir verslumo įgūdžiai |  |  |
| **4. Objektas užtikrins efektyvų viešosios infrastruktūros resursų panaudojimą, didins kultūros paslaugų koncentravimą ir tinklaveiką vienu ar daugiau iš šių būdų:** |  |  |
| 4.1. aktualizuotas objektas prisidės prie savivaldybių  viešosios infrastruktūros optimizavimo, t. y. į aktualizuotą kultūros objektą bus perkeltos iki tol kituose pastatuose veikusios viešojo sektoriaus įstaigos ar tam tikros jų funkcijos |  |  |
| 4.2. investicijos į objektą papildys, užbaigs ar sukurs pridėtinę  vertę ankstesnėms Europos Sąjungos, Europos ekonominės erdvės, kitos tarptautinės paramos ar valstybės investicijoms, t. y., panaudojus ES struktūrinės fondų lėšas objekte galės būti užbaigti aktualizavimo darbai ir objektas pradės pilnavertiškai funkcionuoti |  |  |
| 4.3. bus užtikrinta objekto tinklaveika – objekte bus  plėtojamos bendros veiklos ir (ar) paslaugos su kitais regione, Lietuvoje ar Europoje esančiais objektais, renginiais, kultūros ar visuomeninėmis organizacijomis |  |  |
| 4.4. objekte bus teikiamos kompleksinės kultūros paslaugos  (pvz., bibliotekos, muziejaus ir kultūros centro) arba veiks kelios kultūros įstaigos ar organizacijos, kurios tarpusavyje koordinuos visas ar dalį savo veiklų ir bendradarbiaus jas vykdydamos |  |  |
| **5.Objektas tarnaus visuomenės edukacijos, mokymosi visą gyvenimą, socialinės įtraukties funkcijoms vienu ar daugiau iš šių būdų:** |  |  |
| 5.1. objekte bus įgyvendinamos neformalaus ugdymo  programos vaikams, jaunimui ir suaugusiems, skatinant jų saviraišką, domėjimąsi kultūra, menu ir (ar) mokslu, motyvaciją mokytis ir tobulėti |  |  |
| 5.2. objekte bus įgyvendinamos bendros programos su  formaliojo švietimo įstaigomis, taip siekiant praturtinti įprastą mokymosi procesą, ugdyti vaikų ir jaunimo kūrybiškumą bei auginti aktyvius kultūros kūrėjus, dalyvius ir vartotojus |  |  |
| 5.3. objekte vykdomos veiklos skirtos pritraukti socialinės  atskirties visuomenės grupių narius |  |  |
| 5.4. objekte vykdomos veiklos prisidės prie profesionalaus  meno sklaidos regionuose |  |  |
| 5.5. objekte bus įgyvendinamos informacinio ir medijų  raštingumo programos įvairioms gyventojų grupėms |  |  |

1. **Pareiškėjo deklaracija**

|  |  |
| --- | --- |
| **Aš, žemiau pasirašęs asmuo, patvirtinu, kad:**   1. visa informacija, pateikta paraiškoje yra teisinga; 2. Anykščių rajono savivaldybės administracijos prašymu pateiksiu papildomą informaciją   (dokumentus), kuri leistų visapusiškai atlikti paraiškos vertinimą.   1. įgyvendinant planuojamas objekte vykdyti veiklas bus:   3.1. užtikrinta informacijos sklaida apie objekto reikšmę, didinamas objekto žinomumas, populiarumas;  3.2. užtikrintas objekto prieinamumas, atvirumas visuomenei ir lankytojams;  3.3. pasirinkti alternatyvūs sprendimai neišlikusių, sunaikintų ar visuomenei neprieinamų objekto dalių ar erdvių atkūrimui (pavyzdžiui, jos bus atkurtos virtualiai, pasirenkami kiti sprendimai, panaudojant šiuolaikinius technologinius ar kūrybinius sprendimus)  **Pareiškėjo vardu:** | |
| Vardas, pavardė | Parašas |
| Pareigos |  |
| Data | Vieta |

**PROJEKTO „KOMPLEKSINIS OKULIČIŪTĖS DVARELIO ANYKŠČIUOSE SUTVARKYMAS IR PRITAIKYMAS KULTŪRINEI, MENINEI VEIKLAI“**

**PARTNERIŲ ATRANKOS TVARKOS APRAŠAS**

**I SKYRIUS**

**BENDROSIOS NUOSTATOS**

1. Projekto „Kompleksinis Okuličiūtės dvarelio Anykščiuose sutvarkymas ir pritaikymas

kultūrinei, meninei veiklai“ (toliau – Projektas) partnerių atrankos tvarkos aprašas (toliau – Aprašas) skirtas nustatyti keliamus reikalavimus Partneriams, jų teikiamoms paraiškoms, Partnerių atrankos konkurso organizavimo tvarką ir kitas sąlygas.

2. Aprašas parengtas vadovaujantis Kultūros objektų aktualizavimo 2014–2020 metų programos, patvirtintos Lietuvos Respublikos kultūros ministro 2014 m. spalio 6 d. įsakymu Nr. ĮV-711, nuostatomis, 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.4.1-CPVA-R-302 priemonės „Aktualizuoti savivaldybių kultūros paveldo objektus“ projektų finansavimo sąlygų aprašu Nr.1 patvirtintu Lietuvos Respublikos kultūros ministro 2016 m. balandžio 27 d. įsakymu Nr. ĮV- 338 „Dėl 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.4.1-CPVA-R-302 priemonės „Aktualizuoti savivaldybių kultūros paveldo objektus“ projektų finansavimo sąlygų aprašą Nr. 1 patvirtinimo“.

3. Partnerių atrankos tikslas – siekiant užtikrinti po Projekto įgyvendinimo nenutrūkstamas kultūrines, menines ir su jomis susijusias ekonomines veiklas, atrinkti Projekto partnerį Okuličiūtės dvarelio įveiklinimui.

**II SKYRIUS**

**PROJEKTO TIKSLAS IR UŽDAVINIAI**

4. Projekto tikslas – padidinti susidomėjimą kultūros paveldu išsaugant vertingąsias Okuličiūtės dvarelio paveldines savybes bei sudaryti prielaidas lankytojų srautų didinimui.

5. Projekto uždavinys – Okuličiūtės dvarelio kompleksiškas sutvarkymas ir pritaikymas kultūrinėms ir su jomis susijusioms edukacinėms, ekonominėms, socialinėms ir panašioms veikloms.

**III SKYRIUS**

**REIKALAVIMAI PROJEKTO PARTNERIUI**

6. Projekto partneriu gali būti viešieji juridiniai asmenys, kurie:

6.1. turi patirties bei kompetencijos vykdant kultūrines, edukacines ir panašaus pobūdžio veiklas;

6.2. yra įvykdęs pareigas, susijusias su mokesčių ir socialinio draudimo įmokų mokėjimu;

6.3. nėra įsiteisėjusio teismo sprendimo dėl paramos skyrimo iš ES ir (ar) Lietuvos Respublikos biudžeto lėšų naudojimo pažeidimų.

7. Prioritetas teikiamas Partneriams, kurie:

7.1. per pastaruosius metus yra įgyvendinę ne mažiau kaip 3 kultūrinės srities projektus;

7.2. Partnerio planuojamos vykdyti veiklos atitinka daugiau negu vieną 10 punkte nurodytų bendrųjų objektų aktualizavimo reikalavimų.

**IV. SKYRIUS**

**REIKALAVIMAI PARTNERIO VEIKLAI**

8. Partnerio planuojama vykdyti veikla turi atitikti Projekto tikslui, uždaviniui bei bendriesiems objektų aktualizavimo reikalavimams, nurodytiems Kultūros objektų aktualizavimo 2014–2020 metų programoje, patvirtintoje Lietuvos Respublikos kultūros ministro 2014 m. spalio 6 d. įsakymu Nr. ĮV-711.

9. Bendrieji objektų aktualizavimo reikalavimai:

9.1. Objektas kurs ekonominę vertę visuomenei bent vienu iš šių būdų:

9.1.1.objektas bus pritaikytas kultūrinei veiklai, užtikrinant teikiamų kultūros paslaugų

ir produktų kokybę, prieinamumą, patrauklumą visuomenei, siekiant sudominti ir įtraukti kuo didesnę visuomenės dalį ir kuo įvairesnes tikslines grupes į kultūrinį gyvenimą, išlaikyti esamus ir sukurti papildomus lankytojų ir dalyvių srautus;

9.1.2.objektas didins miesto ar regiono patrauklumą vietos gyventojams, investicijoms,

vietos verslo plėtrai (pritrauks daugiau turistų, skatins naujų darbo vietų kūrimą, pagerins gyvenimo aplinką ir kokybę).

9.2.Objekto veikloje bus diegiamos kultūros inovacijos vienu ar daugiau iš šių būdų:

9.2.1.objekto veiklose bus naudojamos šiuolaikinės technologijos, pvz., įrengtos interaktyvios ekspozicijos, taikomi inovatyvūs sprendimai, visuomenė informuojama ir paslaugos reklamuojamos pasitelkiant socialinius tinklus, išmaniųjų įrenginių programėles ir pan.;

9.2.2. objekto veikloje kuriamos naujos skaitmeninės paslaugos ir produktai;

9.2.3. objekto veiklose bus taikomi netechnologiniai kūrybiniai sprendimai, leidžiantys

pagerinti teikiamų kultūros paslaugų ar pristatomų, platinamų kultūros produktų turinį, kokybę, apimtį ir (ar) prieinamumą.

9.3. Objekte bus vystomos kultūros ir kūrybinės industrijos vienu ar daugiau iš šių būdų:

9.3.1. objekte bus vykdomos kultūros ir kūrybinių industrijų veiklos, skirtos kultūros produktų ir paslaugų žinomumo, prieinamumo, informacijos sklaidos, komunikacijos gerinimui ir patrauklumo vartotojui didinimui (pavyzdžiui, objekte bus įsteigta kavinė, su objekto kultūriniu turiniu susijusi parduotuvė ar pan.) objekte įsikurs kultūros ir kūrybinių industrijų klasteris;

9.3.2. kūrybinė laboratorija, kultūros inovacijų centras, menų inkubatorius, kūrybinė rezidencija ar kita kultūros ir kūrybinių industrijų veiklos forma, skatinanti verslumą;

9.3.3.objekte vyks meno ir verslo, taip pat meno (arba kultūros ir kūrybinių industrijų) ir

mokslo atstovų bendradarbiavimo veiklos;

9.3.4. objekte bus stiprinami personalo ir (arba) kūrybinių bei kultūros paslaugų teikėjų,

kūrybinio turinio prodiuserių ir kitų meno kūrėjų gebėjimai, ugdomi jų projektų valdymo ir verslumo įgūdžiai.

9.4.Objektas užtikrins efektyvų viešosios infrastruktūros resursų panaudojimą, didins kultūros paslaugų koncentravimą ir tinklaveiką vienu ar daugiau iš šių būdų:

9.4.1. aktualizuotas objektas prisidės prie savivaldybių viešosios infrastruktūros optimizavimo, t. y. į aktualizuotą kultūros objektą bus perkeltos iki tol kituose pastatuose veikusios viešojo sektoriaus įstaigos ar tam tikros jų funkcijos;

9.4.2. investicijos į objektą papildys, užbaigs ar sukurs pridėtinę vertę ankstesnėms Europos

Sąjungos, Europos ekonominės erdvės, kitos tarptautinės paramos ar valstybės investicijoms, t. y.,

panaudojus ES struktūrinės fondų lėšas objekte galės būti užbaigti aktualizavimo darbai ir objektas pradės pilnavertiškai funkcionuoti;

9.4.3. bus užtikrinta objekto tinklaveika – objekte bus plėtojamos bendros veiklos ir (ar) paslaugos su kitais regione, Lietuvoje ar Europoje esančiais objektais, renginiais, kultūros ar visuomeninėmis organizacijomis;

9.4.4. objekte bus teikiamos kompleksinės kultūros paslaugos (pvz., bibliotekos, muziejaus

ir kultūros centro) arba veiks kelios kultūros įstaigos ar organizacijos, kurios tarpusavyje koordinuos visas ar dalį savo veiklų ir bendradarbiaus jas vykdydamos.

9.5. Objektas tarnaus visuomenės edukacijos, mokymosi visą gyvenimą, socialinės įtraukties funkcijoms vienu ar daugiau iš šių būdų:

9.5.1. objekte bus įgyvendinamos neformalaus ugdymo programos vaikams, jaunimui ir

suaugusiems, skatinant jų saviraišką, domėjimąsi kultūra, menu ir (ar) mokslu, motyvaciją mokytis ir tobulėti;

9.5.2. objekte bus įgyvendinamos bendros programos su formaliojo švietimo įstaigomis, taip

siekiant praturtinti įprastą mokymosi procesą, ugdyti vaikų ir jaunimo kūrybiškumą bei auginti aktyvius kultūros kūrėjus, dalyvius ir vartotojus;

9.5.3. objekte vykdomos veiklos skirtos pritraukti socialinės atskirties visuomenės grupių

narius;

9.5.4. objekte vykdomos veiklos prisidės prie profesionalaus meno sklaidos regionuose;

9.5.5. objekte bus įgyvendinamos informacinio ir medijų raštingumo programos įvairioms

gyventojų grupėms.

**V SKYRIUS**

**REIKALAVIMAI PARTNERIŲ TEIKIAMOMS PARAIŠKOMS**

10. Paraiškoje turi būti nurodyta:

10.1. informacija apie Partnerį;

10.2. informacija apie Partnerio kultūrinės veiklos patirtį per 3 pastaruosius metus;

10.3. informacija apie Partnerio planuojamą vykdyti kultūrinę veiklą ir jos atitiktį bendriesiems objektų aktualizavimo reikalavimams.

**VI SKYRIUS**

**PROJEKTO PARTNERIŲ PARAIŠKŲ ATRANKOS KONKURSUI TEIKIMAS**

11. Teikiama paraiška Partnerių atrankos konkursui turi būti užpildyta pagal Aprašo (1 priedas) formą.

12. Paraiška turi būti užpildyta kompiuteriu lietuvių kalba, atspausdinta ir kartu su kitais dokumentais susegta į aplanką. Paraiškos bei prie jos pridėtų dokumentų lapai turi būti sunumeruoti.

13. Atrankai privaloma pateikti šiuos dokumentus:

13.1. Juridinio asmens steigimo dokumento, įstatų kopiją;

13.2. kitus papildomus dokumentus ir (ar) informaciją, kurie gali būti reikalingi vertinant paraiškas.

14. Visos Aprašo 13 punkte išvardintos dokumentų kopijos privalo būti patvirtintos laikantis Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, reikalavimais.

15. Paraiška turi būti pateikta adresu: Anykščių rajono savivaldybės administracija, J. Biliūno g. 23, Anykščiai, ne vėliau kaip per 14 kalendoriniųdienų nuo oficialaus paskelbimo Anykščių rajono savivaldybės interneto svetainėje www.anyksciai.lt registruotu laišku, per pašto kurjerį arba pristatomas asmeniškai. Elektroniniu paštu, faksu ar kitu, nei nurodyta, adresu pateiktos paraiškos neregistruojamos ir laikoma, kad jos nebuvo gautos.

16. Paraiška, gauta po 15 punkte nurodyto termino, nebus priimta.

17. Partneris gali pateikti Anykščių rajono savivaldybės administracijai tik vieną paraišką.

**VII SKYRIUS**

**PARAIŠKŲ VERTINIMAS IR PARTNERIŲ ATRANKA**

18. Paraiškas vertina Anykščių rajono savivaldybės kultūros taryba (toliau–Taryba) patvirtinta Anykščių rajono savivaldybės tarybos 2015 m. rugsėjo 24 d. sprendimu Nr. 1-TS-293 „Dėl Anykščių rajono savivaldybės kultūros tarybos nuostatų ir sudėties patvirtinimo“.

19. Paraiškų vertinimas turi būti atliktas per 20 darbo dienų nuo paraiškų pateikimo termino pabaigos.

20. Taryba, įvertinusi gautas paraiškas, Anykščių rajono Savivaldybės administracijai per 3 darbo dienas raštu pateikia rekomendacijas dėl Okuličiūtės dvarelio Partnerio atrankos rezultatų.

**VIII SKYRIUS**

**BAIGIAMOSIOS NUOSTATOS**

21. Savivaldybės administracija neprisiima atsakomybės, jei dėl paraiškoje nurodytų klaidingų duomenų ryšiams palaikyti (adreso, telefono, fakso numerio, el. pašto adreso) Partnerio nepasiekia laiškai arba su juo negalima susisiekti telefonu.

22. Savivaldybės administracijai el. paštu siunčiami paklausimai, prašymai, susiję su paraiškos teikimu atrankai, laikomi oficialiais.

23. Partneriai yra atsakingi už teikiamų dokumentų ir duomenų teisingumą.

24. Anykščių rajono savivaldybės administracija apie Anykščių rajono kultūros tarybos pateiktas rekomendacijas raštu informuoja Atrankoje dalyvavusius Partnerius per 5 darbo dienas nuo Tarybos rekomendacijų pateikimo Savivaldybės administracijai dienos.

25. Savivaldybės administracija su Partneriu sudaro Jungtinės veiklos sutartį, gavusi Anykščių rajono savivaldybės tarybos pritarimą Projekto įgyvendinimui ir Centrinės projektų valdymo agentūros pritarimą dėl Partnerio atrankos tinkamumo ir Jungtinės veiklos sutarties sąlygų.

26. Informacija apie sudarytą Jungtinės veiklos sutartį skelbiama Savivaldybės interneto svetainėje www.anyksciai.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_